"Serijske ubice" uništavaju kancerogene ćelije
Radi se o potpuno novoj tehnologiji – ćelijama serijskim ubicama – koje love kancerogene ćelije u telu i uništavaju ih.
To se već naziva najvažnijim napretkom u istraživanju raka u više decenija. Do sada je isprobano na tri pacijenta obolela od leukemije, koja je bila u odmakloj fazi, tako da nije bilo mnogo izbora. U eksperimentu izvedenom na Pensilvanijskom univerzitetu, stvorena je armija – kako ih nazivaju – „serijskih ubica“ ćelija. Evo kako je to postignuto. Svakom pacijentu je uzeta krv i iz nje su uklonjene T ćelije koje organizam koristi za borbu protiv bolesti. Drugo, naučnici su u te ćelije onda ubacili modifikovanu, bezopasnu verziju virusa HIV. Potom su milioni tih genetskih izmenjenih ćelija vraćeni u telo pacijenta. Ideja je da se krvne ćelije samog pacijenta upotrebe za ubijanje kanceroznih. One su napale kancerozne ćelije i ne samo da su uništile postojeći kancer, nego i novi čim se pojavio. „“, kaže  iz Američkog udruženja za borbu protiv raka. Tokom dve nedelje, pacijenti nisu osetili nikakvu promenu, ali im se onda stanje veoma pogoršalo i imali su simptome ekstremno teškog gripa. To je bio znak da terapija radi. Godinu posle tretmana, dva pacijenta i dalje nemaju rak, a stanje trećeg se poboljšava. Sada je cilj da se utvrdi koliko traje ova remisija. „, navodi Len Lihtenfeld.